proxectonos/corpus_dominio_legal_administrativo_tmp huggingface dataset:
ORDE do 10 de setembro de 2001 pola que se lle autoriza a ampliación dunha unidade do segundo ciclo de educación infantil ó centro privado Jorge Juan de Fene (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/09/2001

Examinado o expediente presentado pola centro privado Jorge Juan de Fene (A Coruña) no que solicita a ampliación dunha unidade do segundo ciclo de educación infantil.
Resultando que o expediente foi tramitado pola Delegación Provincial de Educación e Ordenación Universitaria da Coruña, que o envía cos informes correspondentes.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4 de outubro), o Real decreto 1004/1991, do 14 de xuño (BOE do 26 de xuño), o Decreto 133/1995, do 10 de maio (DOG do 22 de maio) e a Orde do 20 de setembro de 1995 (DOG do 15 de decembro), pola que se desenvolve o antedito decreto.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Inspección Educativa,
RESOLVE:
Autorizarlle a ampliación dunha unidade do segundo ciclo de educación infantil ó centro privado Jorge Juan de Fene (A Coruña), segundo os datos que se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo de informe da Inspección Educativa, aprobará expresamente a relación do persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 10 de setembro de 2001.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Fene.
Localidade: Perlío.
Enderezo: avenida de Tarrío, 78.
Denominación: Jorge Juan.
Titular: Jorge Juan Perío Cooperativa R. Lda.
Código do centro: 15006353.
Nivel: educación infantil-2º ciclo.
Unidades de que constaba: 3.
Unidades novas autorizadas: 1.
Composición resultante:
Centro de educación infantil: 4 unidades.
Centro de educación primaria: 12 unidades.
Centro de educación secundaria obrigatoria: 8 unidades.
ORDE do 6 de setembro de 2001 pola que se resolve o concurso de méritos para cubrir postos de asesores e/ou asesoras especialistas no Servicio de Formación do Profesorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/09/2001

Por Orde do 30 de marzo de 2001 (DOG do 16 de abril) convocábase concurso de méritos para cubrir postos de asesores e/ou asesoras especialistas no Servicio de Formación do Profesorado. Unha vez cumpridos os requisitos legais e transcorridos os prazos establecidos pola resolución provisional para reclamacións, e de acordo coa proposta efectuada pola comisión de selección prevista no punto 1º do artigo 6 da citada orde, a Consellería de Educación e Ordenación Universitaria,
DISPÓN:
Primero.-Nomear, en réxime de comisión de servicios, para cubri-las prazas indicadas, os funcionarios e funcionarias docentes que se relacionan no anexo I desta orde.
Segundo.-Esta comisión de servicios será polo período que se especifica no artigo 11, punto 2º, da orde de convocatoria.
Tercero.-Declarar vacantes as prazas que figuran no anexo II.
Cuarto.-Os funcionarios e funcionarias docentes seleccionados por esta orde quedarán adscritos ós postos adxudicados a partir do 1 de setembro de 2001.
Quinto.-Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes contado a partir do día seguinte ó da súa publicación no DOG, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 6 de setembro de 2001.
Celso Currás Fernández
Conselleiro de Educación e Ordenación Universitaria
ANEXO I
Postos de asesores e/ou asesoras especialistas no Servicio de Formación do Profesorado
Concursante seleccionado
Asesoría adxudicada
Amigo Tejedor, Melisa
Lingua francesa
Enríquez Echevarría, Miguel A.
Ciencias sociais
Fernández García, Rosa Mª
Música e danza
Germiñas Miguéns, Marina
Matemáticas
Jorge Martín, Mª Carmen
Educación primaria
Seoane Martínez, Mª Nieves
Lingua castelá
Serrallé Marzoa, J. Francisco
Física e química
ANEXO II
Vacantes de asesores e/ou asesoras especialistas no Servicio de Formación do Profesorado
Asesoría de
Nº prazas
Debuxo e educación plástica e visual
1
Filosofía
1
Tecnoloxía
1
RESOLUCIÓN do 20 de setembro de 2001 pola que se lle concede a Medalla de Galicia, na súa categoría de prata, a Carlos Quintanilla Schmidt, vicepresidente da República do Salvador.
PRESIDENCIA — III. OUTRAS DISPOSICIÓNS — 21/09/2001

En atención ós méritos que concorren en Carlos Quintanilla Schmidt, vicepresidente da República do Salvador, e visto o dictame emitido pola comisión asesora, previsto no artigo 3.2º do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 166/1995, do 16 de xuño, en virtude das competencias que me confire o referido decreto,
DISPOÑO:
Concederlle a Medalla de Galicia, na súa categoría de prata, a Carlos Quintanilla Schmidt, vicepresidente da República do Salvador.
Santiago de Compostela, vinte de setembro de dous mil un.
Manuel Fraga Iribarne
Presidente
CORRECCIÓN de erros.-Orde do 18 de xullo de 2001 pola que se resolve a convocatoria do 5 de marzo de 2001 (Diario Oficial de Galicia do 19 de marzo) de axudas de desprazamento para a realización de prácticas de campo recoñecidas nos plans de estudios correspondentes ás titulacións autorizadas pola Xunta de Galicia nas universidades galegas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/09/2001

Advertido erro no texto da citada orde, publicada no DOG nº 154, do xoves, 9 de agosto de 2001, cómpre publica-la corrección seguinte:
No anexo I. UNIVERSIDADE DA CORUÑA, páxina 10.814.
Onde di:
NÚM. EXPED.
CENTRO SOLICITANTE
NIF
CONTÍA
ADXUDICADA
2001/000025-0
E.S. MARIÑA CIVIL: DIPL. NAVEGACIÓN MARÍTIMA
Q6550005J
113.470
Debe dicir:
NÚM. EXPED.
CENTRO SOLICITANTE
NIF
CONTÍA
ADXUDICADA
2001/000025-0
E.S. MARIÑA CIVIL: LIC. EN MÁQUINAS NAVAIS
Q6550005J
113.470
RESOLUCIÓN do 16 de xullo de 2001, da Dirección Xeral de Relacións Laborais, pola que se ordena o rexistro e a publicación, no Diario Oficial de Galicia, dos acordos acadados entre os representantes da empresa e os representantes dos traballadores de Antonio Gallego Cid, S.L.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 24/09/2001

Vista a acta única da comisión negociadora do convenio colectivo de ámbito autonómico da empresa Antonio Gallego Cid, S.L., que se asinou con data do 6 de xuño de 2001 entre os representantes da empresa e os representantes dos traballadores, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refunido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo, a Dirección Xeral de Relacións Laborais
ACORDOU:
Primeiro.-Ordena-la inscrición dos acordos recollidos na mencionada acta, consistentes na prórroga do texto do convenio con efectos do 1-7-2001 ó 30-6-2001, aplicándose os mesmos salarios, é dicir, tódolos aspectos económicos que lle correspondan ó persoal laboral da Xunta de Galicia en cada momento, así como engadir no punto número 2º do artigo 25 o seguinte texto: «Esta gratificación terá dereito a percibila aínda no caso de que o traba
llador/a estea percibindo no dito momento as prestacións por desemprego.».
Segundo.-Dispoñe-la súa publicación no Diario Oficial de Galicia.
Santiago de Compostela, 16 de xullo de 2001.
José Vázquez Portomeñe
Director xeral de Relacións Laborais
Táboa salarial do 1-6-2001 ó 31-12-2002
Categoría
Grupo
Salario mes
Salario anual
Valor trienio
Ptas.
Euros
Ptas.
Euros
Ptas.
Euros
Encargado/a
xeral (xerente)
Grupo I
266.148
1.599,58
3.726.072
22.364,14
4.252
25,56
Encargado/a
establecemento
Grupo III
categoría V
186.688
1.122,02
2.613.632
15.708,24
4.252
25,56
Cociñeiro/a
Grupo IV
categoría V
151.180
908,61
2.116.520
12.720,54
4.252
25,56
Axudante
cociña
Grupo V
categoría I
135.510
814,43
1.897.140
11.402,04
4.252
25,56
Os salarios existentes nesta táboa serán incrementadas na mesma contía e na mesma data que os do convenio colectivo para o persoal laboral da Xunta de Galicia.
CORRECCIÓN de erros.-Orde do 18 de xuño de 2001 pola que se ordena a publicación do concerto entre a Universidade de Santiago de Compostela e o Servicio Galego de Saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 24/09/2001

Advertido un erro no texto da citada orde, publicada no DOG nº 126, do 29 de xuño de 2001, cómpre face-la oportuna corrección:
Na páxina 8.789, dentro da relación de prazas vinculadas, onde di:
APELIDOS E NOME
CATEGORIA
UNIVERSITARIA
DEPARTAMENTO UNIVERSIDADE
PRAZA PARA VINCULAR
ESPECIALIDADE
RODRIGO SAEZ, ELENA
CATEDRATICO EUE
ENFERMERIA
FACULTATIVO ESPECIALISTA DE AREA
OFTALMOLOXIA
Debe dicir:
APELIDOS E NOME
CATEGORIA
UNIVERSITARIA
DEPARTAMENTO UNIVERSIDADE
PRAZA PARA VINCULAR
ESPECIALIDADE
RODRIGO SAEZ, ELENA
CATEDRATICO EUE
ENFERMERIA
MEDICO ADXUNTO
OFTALMOLOXIA
RESOLUCIÓN do 18 de outubro de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Manuel Xosé Lemos López.
SERVICIO GALEGO DE SAÚDE — III. OUTRAS DISPOSICIÓNS — 05/11/2001

No Xulgado do Contencioso-Administrativo número un da Coruña tramítase o recurso número 32/2001 (procedemento abreviado) interposto por Manuel Xosé Lemos López na súa condición de aspirante no proceso selectivo de persoal estatutario convocado por Resolución do 28 de decembro de 1998 (DOG nº 9, do 15 de xaneiro de 1999).
O recorrente, aspirante da categoría de persoal de servicios xerais, impugna a Resolución do 2 de febreiro de 2000 (DOG nº 33, do 17 de febreiro), pola que se deu publicidade ás puntuacións revisadas do segundo exercicio da fase de oposición.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 18 de outubro de 2001.
Valeriano Martínez García
Director xeral da División de Recursos Humanos
RESOLUCIÓN do 18 de outubro de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Antonio Taboada López.
SERVICIO GALEGO DE SAÚDE — III. OUTRAS DISPOSICIÓNS — 05/11/2001

No Xulgado do Contencioso-Administrativo número un da Coruña tramítase o recurso número 11/2001 (procedemento abreviado) interposto por Antonio Taboada López na súa condición de aspirante no proceso selectivo de persoal estatutario convocado por Resolución do 28 de decembro de 1998 (DOG nº 9, do 15 de xaneiro de 1999).
O recorrente, aspirante do grupo auxiliar da función administrativa, impugna a Resolución do 2 de febreiro de 2000 (DOG nº 33, do 17 de febreiro), pola que se deu publicidade ás puntuacións revisadas do segundo exercicio da fase de oposición.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 18 de outubro de 2001.
Valeriano Martínez García
Director xeral da División de Recursos Humanos
CORRECCIÓN de erros.-Lei 8/2001, do 2 de agosto, de protección da calidade das augas das rías de Galicia e de ordenación do servicio público de depuración de augas residuais urbanas.
PRESIDENCIA — I. DISPOSICIÓNS XERAIS — 25/09/2001

Advertidos erros na transcrición da devandita lei publicada no Diario Oficial de Galicia número 161, do 21 de agosto de 2001, transcríbense a seguir as oportunas correccións.
Na táboa D) do anexo II, onde di: «D) Mocrocontaminantes inorgánicos de tipo tóxico», debe dicir: «D) Microcontaminantes inorgánicos de tipo tóxico».
Na táboa E) do anexo II, onde di: «E) Mocrocontaminantes orgánicos de tipo tóxico», debe dicir: «E) Microcontaminantes orgánicos de tipo tóxico».
No último parágrafo do anexo IV, onde di: «**Os seus valores serán fixados especificamente na autorización de vertido correspondente. O fósforo total e o nitróxeno total fixaranse, ademais, respectando eventuais declaracións de zona sensible que afecten as rías de Galicia. O nitróxeno total equivale á suma de nitróxeno Kjeldahl total (N orgánico+NH), nitróxeno en forma de nitrato (NO) e nitróxeno en forma de nitrito (NO)», debe dicir: «** Os seus valores serán fixados especificamente na autorización de vertido correspondente. O fósforo total e o nitróxeno total fixaranse, ademais, respectando eventuais declaracións de zona sensible que afecten as rías de Galicia. O nitróxeno total equivale á suma de nitróxeno Kjeldahl total (N orgánico+NH), nitróxeno en forma de nitrato (NO--) e nitróxeno en forma de nitrito (NO--)».
RESOLUCIÓN do 1 de outubro de 2001, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001032/2001, contra a Orde do 7 de maio de 2001 da Consellería de Educación e Ordenación Universitaria e a Resolución do 10 de maio de 2001 da Dirección Xeral de Centros e Inspección Educativa.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/11/2001

Na Sala do Contencioso-Administrativo, sección primeira, do Tribunal Superior de Xustiza de Galicia tramítase o recurso 01 /0001032 /2001, interposto contra a Orde do 7 de maio de 2001 e a Resolución do 10 de maio de 2001, polas que se regula o acceso e admisión a ciclos formativos de grao superior de formación profesional específica.
En consecuencia, esta secretaría xeral acordou nesta mesma data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido tribunal. O que se notifica para xeral coñecemento de tódalas persoas interesadas no procedemento e se emprazan para que poidan comparecer como parte en autos na Sala do Contencioso-Administrativo, sección primeira, do Tribunal Superior de Xustiza de Galicia, no prazo de 9 (nove) días contados desde o seguinte ó da publicación da presente resolución no Diario Oficial de Galicia.
Santiago de Compostela, 1 de outubro de 2001.
Máximo García Serrano
Secretario xeral da Consellería de Educación
e Ordenación Universitaria
ORDE do 20 de agosto de 2001 pola que se declara a alleabilidade dunha parcela, situada en San Lázaro, no termo municipal de Santiago de Compostela (A Coruña).
CONSELLERÍA DE ECONOMÍA E FACENDA — III. OUTRAS DISPOSICIÓNS — 26/09/2001

A Comunidade Autónoma de Galicia é titular, en virtude do Real decreto 3318/1982, do 24 de xullo, sobre traspaso de funcións e servicios do Estado á Comunidade Autónoma de Galicia en materia de agricultura e pesca (BOE nº 292, do 6 de decembro), do predio nomeado hospital-horta de San Lázaro, parroquia de San Lázaro (antes parroquia de Santa María de Sar), municipio da cidade de Santiago de Compostela, coñecida tamén como leprosería e horta de San Lázaro, de superficie total de 71.767 m, (que segundo certificación catastral e recente medición é de 72.950 m).
Na actualidade, o dito inmoble consta no inventario de bens e dereitos da Comunidade Autónoma de Galicia como ben de dominio público con destino á sede de dependencias administrativas da Xunta de Galicia.
Con data do 29 de xullo de 1996 o Concello de Santiago de Compostela asinou coa Consellería de Economía e Facenda un convenio de cooperación urbanística, asinándose así mesmo unha addenda ó dito convenio con data do 15 de xuño de 2000, asumindo entre outros o compromiso de cederlle ó Concello de Santiago de Compostela unha superficie de terreo con destino ó equipamento deportivo.
Mediante Decreto 186/2001, do 26 de xullo (DOG nº 156, do 13 de agosto), desafectouse do dominio público unha parcela de 22.250 m, onde se sitúa o inmoble denominado hospital-horta de San Lázaro, parroquia San Lázaro (antes Santa María de Sar), municipio de Santiago de Compostela.
Co obxecto de posibilita-la cesión da dita parcela, requírese a previa declaración de alleabilidade, segundo o disposto nos artigos 24 da Lei 3/1985, do 12 de abril, do patrimonio da Comunidade Autónoma de Galicia, e 60 do Decreto 50/1989, do 9 de marzo, polo que se aproba o Regulamento para a execución da antedita lei.
En virtude do anteriormente exposto, por proposta da Secretaría Xeral e do Patrimonio,
DISPOÑO:
Artigo único.-Declárase a alleabilidade dunha parcela que se describe como segue:
«Parcela de 22.250 m de superficie que linda ó norte, en liña recta de 174,20 m co camiño vecinal, (hoxe rúa de Penamaría); ó sur, en liña curva de 54,96 m e en liña recta de 118,31 m, co resto do predio matriz; ó leste, en liña recta de 115,17 m
cos predios de Carmen Míguez Losada, Dolores Fandiño Vilaseco, María Fandiño Vilaseco, Rosa Iglesias Rodríguez; ó oeste, en liña recta de 131,75 m cos predios de Agustín Rey Rivadas e Mª Dolores Quintela López».
A parcela segregouse do predio matriz e figura inscrita no Rexistro da Propiedade nº 1 de Santiago de Compostela no tomo 1.382, libro 367, folio 28, predio nº 32.929 inscrición 1ª a nome da Comunidade Autónoma de Galicia.
Santiago de Compostela, 20 de agosto de 2001.
P.D. (Orde 13-12-1993)
Emilio Álvarez Rey
Secretario xeral e do Patrimonio da Consellería
de Economía e Facenda
ORDE do 19 de outubro de 2001 pola que se amplía a dotación de crédito para o financiamento de axudas a entidedes locais para a formulación de planeamento urbanístico, solicitadas ó abeiro da Orde do 16 de abril de 2001.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 02/11/2001

O Diario Oficial de Galicia do 26 de abril de 2001, publicaba a Orde do 16 de abril de 2001, pola que
se regula a concesión de axudas a entidades locais para a formulación de planeamento urbanístico.
No artigo 2, establecía, entre outros, o importe de 330.968,70 euros, equivalentes a 55.068.558 pesetas destinado ó financiamento das axudas.
Unha vez comprobada a contía das solicitudes e as dispoñibilidades orzamentarias
DISPOÑO:
Artigo único.-Amplíase a dotación inicialmente prevista na Orde do 16 de abril de 2001, pola que se regula a concesión de axudas a entidades locais para a formulación de planeamento urbanístico, na contía de sesenta e sete mil setecentos corenta e cinco euros e quince céntimos (67.745,15) que equivalen a once millóns duascentas setenta e unha mil oitocentas corenta e cinco (11.271.845) pesetas.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 19 de outubro de 2001.
José Cuíña Crespo
Conselleiro de Política Territorial, Obras Públicas
e Vivenda
RESOLUCIÓN do 24 de outubro de 2001 pola que se emprazan as persoas interesadas no recurso contencioso-administrativo 1161/2001 JL, interposto por Barras Eléctricas Galaico-Asturianas, S.A. (BEGASA).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 02/11/2001

Para dar cumprimento ó solicitado polo Tribunal Superior de Xustiza de Galicia, Sala do Contencioso-Administrativo, Sección Primeira, en relación co recurso 1161/2001 interposto por Barras Eléctricas Galaico-Asturianas, S.A. (BEGASA), contra inactividade administrativa da Consellería da Presidencia e Administración Pública polo non pagamento da subministración da enerxía eléctrica do edificio multiusos sito na r/ Ronda da Muralla 70, Lugo, esta consellería resolveu ordena-la remisión do expediente administrativo ó dito xulgado.
O que se notifica para xeral coñecemento de tódalas persoas interesadas no procedemento, co fin de que poidan comparecer e constituírse en parte nos ditos autos no Tribunal Superior de Xustiza de Galicia, Sala do Contencioso-Administrativo, Sección Primeira, no prazo de nove (9) días contados desde
o día seguinte ó da publicación desta resolución no Diario Oficial de Galicia, segundo dispón o artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 24 de outubro de 2001.
Pablo Figueroa Dorrego
Secretario xeral da Consellería da Presidencia
e Administración Pública
ORDE do 16 de outubro de 2001 pola que se conceden o Premio José Varela de Montes de Investigación Sanitaria e o Premio para Investigadores Mozos (área sanitaria), correspondentes ós Premios Galicia de Investigación 2001.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 02/11/2001

Pola orde da Consellería da Presidencia e Administración Pública do 26 de xuño de 2001 (DOG do 2 de xullo), convocáronse o Premio José Varela de Montes de Investigación Sanitaria e o Premio para Investigadores Mozos (área sanitaria), correspondentes ós Premios Galicia de Investigación 2001.
De acordo co establecido nas bases da convocatoria, a decisión adoptada polo xurado debe darse a coñecer mediante a correspondente publicación no Diario Oficial de Galicia.
En consecuencia, e tendo en conta a proposta elaborada polo xurado,
RESOLVO:
Primeiro.-Concederlle o Premio José Varela de Montes de Investigación Sanitaria a Ángel Carracedo Álvarez.
Segundo.-Concederlle o Premio para Investigadores Mozos (área sanitaria) a Francisco Javier Blanco García.
Esta orde pon fin á vía administrativa segundo o disposto nos artigos 114 e seguintes da Lei 4/1999,
do 13 de xaneiro, que modifica a Lei 30/1992, de réxime xurídico das administracións públicas e do procedemento administrativo común.
Santiago de Compostela, 16 de outubro de 2001.
Jaime Pita Varela
Conselleiro da Presidencia e Administración Pública
DECRETO 283/2001, do 31 de outubro, polo que se lle concede, a título póstumo, a Medalla de Ouro de Galicia a Eugenio Fernández Granell.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 02/11/2001

En atención ós méritos que concorren en Eugenio Fernández Granell e ó abeiro do disposto no artigo 4 do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 166/1995, do 16 de xuño, é vontade do Goberno galego outorgarlle a súa máis alta distinción.
Polo tanto e logo de acordo do Consello da Xunta de Galicia na súa reunión do día trinta e un de Otubro de dous mil un,
DISPOÑO:
Concederlle, a título póstumo, a Medalla de Ouro de Galicia a Eugenio Fernández Granell.
Santiago de Compostela, trinta e un de outubro de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
RESOLUCIÓN do 26 de setembro de 2001, da Presidencia da Xunta Electoral de Galicia, sobre a programación de debates con presentantes das entidades políticas concorrentes ás eleccións ó Parlamento de Galicia.
XUNTA ELECTORAL DE GALICIA — III. OUTRAS DISPOSICIÓNS — 27/09/2001

A Xunta Electoral de Galicia, na reunión que tivo lugar o día 26 de setembro de 2001, tomou coñecemento da programación de cinco debates abertos cos candidatos de cada forza política con representación parlamentaria na Cámara, con motivo das eleccións ó Parlamento de Galicia, nos medios de comunicación seguintes:
-Televisión de Galicia e Radio Galega:
* Dos cinco debates, un terá carácter xeral en todo ámbito territorial de Galicia e emitirase tamén
a través da Radio Galega, o martes, día 16 de outubro, ás 23.40 hora, cunha duración de 75 minutos.
* Os outros catro terán lugar en cada unha das circunscricións electorais provinciais, o xoves, día 11 de outubro, ás 23.30 horas, cunha duración de 75 minutos.
En cumprimento do disposto na norma sexta de instrucción da Xunta Electoral Central, do 13 de setembro de 1999, publícase o presente anuncio para que:
As entidades políticas afectadas poidan examina-la devandita programación na Secretaría da Xunta Electoral de Galicia, sita na praza de Galicia da cidade da Coruña, no prazo preclusivo dun día, o seguinte ó da publicación deste acordo no Diario Oficial de Galicia, e formula-los recursos que estime pertinentes.
A Coruña, 26 de setembro de 2001.
Jesús Souto Prieto
Presidente da Xunta Electoral de Galicia
RESOLUCIÓN do 26 de setembro de 2001, da Presidencia da Xunta Electoral de Galicia, sobre a programación de entrevistas con representantes das entidades políticas concorrentes ás eleccións ó Parlamento de Galicia.
XUNTA ELECTORAL DE GALICIA — III. OUTRAS DISPOSICIÓNS — 27/09/2001

A Xunta Electoral de Galicia, na reunión que tivo lugar o día 26 de setembro de 2001, tomou coñecemento da programación de entrevistas cos candidatos á Presidencia da Xunta de Galicia, pertencentes ás forzas políticas con representación parlamentaria, con motivo das eleccións ó Parlamento de Galicia, nos seguintes medios de comunicación con titularidade pública:
-Radio Nacional de España 1:
Os días 16 a 19 de outubro, na banda horaria das 13.15 ás 13.30 horas.
-Televisión e Radio Galega:
Os días 9, 10, 11 e 15 de outubro, a partir das 21.30 horas, cun tempo máximo de 20 minutos, proporcionalmente asignado.
En cumprimento do disposto na norma sexta de instrucción da Xunta Electoral Central, do 13 de setembro de 1999, publícase este anuncio para que:
-As entidades políticas afectadas poidan examina-la devandita programación na Secretaría da Xunta Electoral de Galicia, sita na praza de Galicia da cidade da Coruña, no prazo preclusivo dun día, o seguinte ó da publicación deste acordo no Diario Oficial de Galicia, e formula-los recursos que estime pertinentes.
A Coruña, 26 de setembro de 2001.
Jesús Souto Prieto
Presidente da Xunta Electoral de Galicia
DECRETO 225/2001, do 7 de setembro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto de obra número 109 do Plan de Obras e Servicios (POS) 2000 Barreiros. Estrada de Vilamar a Reme e a San Xusto de Cabarcos. Mellora acceso a praias (concello de Barreiros).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/09/2001

A Deputación Provincial de Lugo, en sesión celebrada o día 20 de xuño de 2001, aprobou o proxecto de obra nº 109 do Plan de Obras e Servicios (POS) 2000 Barreiros. Estrada de Vilamar a Reme e a San Xusto de Cabarcos. Mellora acceso a praias e na sesión do 28 de maio de 2001, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da deputación foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 26 de xullo de 2001.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 21 de agosto de 2001.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala a deputación a ocupación soamente a unha parcela que resulta imprescindible
para que a estrada poida ser dunha maior seguridade de cara ó tráfico rodado que se ve incrementado de forma notable ó dar acceso ás praias da zona, dotando así mesmo a zona dunhas comunicacións axeitadas ás necesidades reais xa que a estrada sitúase dentro da comarca denominada Mariña Oriental Lucense.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día sete de setembro de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de obra nº 109 do Plan de Obras e Servicios (POS) 2000 Barreiros. Estrada de Vilamar a Reme e a San Xusto de Cabarcos. Mellora acceso a praias.
Santiago de Compostela, sete de setembro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 224/2001, do 7 de setembro, polo que se declara a urxente ocupación, para efectos de expropiación forzosa, polo Concello de Ourol, dos bens e dereitos necesarios para a realización das obras do proxecto de mellora do camiño local de Belsar a Viveiró e Juan Blanco (concello de Ourol).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/09/2001

O Concello de Ourol, en sesión celebrada o día 5 de febreiro de 2000, aprobou o proxecto de mellora do camiño local de Belsar a Viveiró e Juan Blanco e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte do concello foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 20 de agosto de 2001.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 3 de xullo de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala o concello preténdese solventa-los continuos problemas de tráfico rodado e de circulación de peóns que vén experimentando esa vía local como consecuencia da súa estreiteza e falta de visibilidade e por outra banda dotala dos servicios de abastecemento, augas, rede de sumidoiros e luz pública.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deli
beración do Consello da Xunta de Galicia na súa reunión do día sete de setembro de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, o Concello de Ourol declara a urxente ocupación para efectos de expropiación forzosa, dos bens e dereitos concretados no expediente administrativo instruído para o efecto e necesario para a execución das obras do proxecto de mellora do camiño local de Belsar a Viveiró e Juan Blanco.
Santiago de Compostela, sete de setembro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 26 de setembro de 2001, da Presidencia da Xunta Electoral de Galicia, sobre distribución de espacios gratuítos de propaganda electoral en medios de comunicación de titularidade pública.
XUNTA ELECTORAL DE GALICIA — III. OUTRAS DISPOSICIÓNS — 27/09/2001

Acordo da Xunta Electoral de Galicia, do 26 de setembro de 2001, polo que se aproba e se fai pública a distribución de espacios gratuítos nos medios de comunicación de titularidade pública, en relación coas eleccións ó Parlamento de Galicia.
A Xunta Electoral de Galicia, na reunión que tivo lugar o día 26 de setembro de 2001, prestou a súa aprobación á proposta elevada pola Comisión de Control Electoral, relativa á distribución de espacios gratuítos de propaganda electoral nos medios de comunicación de titularidade pública:
Autonómica: Televisión Galega e Radio Galega (artigo 29 LEPG).
Estatal: Televisión Española en Galicia e Radio Nacional de España 1 e 5 (artigo 64 LOREX).
O expediente de proposta e aprobación dos espacios gratuítos ponse de manifesto na Secretaría da Xunta Electoral de Galicia, sita na sede do Tribunal Superior de Xustiza de Galicia, na Praza de Galicia na cidade da Coruña, para exame e consulta dentro do prazo dun día, o seguinte ó da publicación deste anuncio no Diario Oficial de Galicia.
Contra o acordo de distribución, os representantes legais das forzas políticas concorrentes ás eleccións ó Parlamento de Galicia, que se consideren afectadas, poderán interpoñer recurso de reposición ante a Xunta Electoral de Galicia:
-Dentro do mesmo prazo preclusivo dun día, o correspondente ó da posta de manifesto do expediente.
Polos motivos e na forma establecidos nas normas primeira e terceira da instrucción do 13 de setembro de 1999 da Xunta Electoral Central, publicándose o presente anuncio en cumprimento da súa norma oitava (BOE número 222/1999, do 16 de setembro).
A Coruña, 26 de setembro de 2001.
Jesús Souto Prieto
Presidente da Xunta Electoral de Galicia
DECRETO 223/2001, do 7 de setembro, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de alargamento e mellora de trazado da estrada provincial 2908, Arcade-Amoedo (concello de Soutomaior).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/09/2001

A Deputación Provincial de Pontevedra, en sesión que tivo lugar o día 29 de setembro de 2001, aprobou o proxecto de alargamento e mellora de trazado da estrada provincial 2908, Arcade-Amoedo, e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
Por parte da deputación foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 26 de xullo de 2001.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data 1 de decembro de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala a deputación a urxencia das obras vén dada pola existencia, no actual trazado, de numerosas curvas e algunhas altamente perigosas polo que se fai precisa a construcción dunha vía rápida e segura que permita unha fluidez adecuada do tráfico entre as poboacións de Arcade e Amoedo evitando, deste xeito, a perigosa sinuosidade do actual trazado.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día sete de setembro de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Pontevedra, para efectos de expropiación forzosa, dos bens e dereitos concretados no expediente admi
nistrativo instruído para o efecto e necesarios para a execución das obras do proxecto de alargamento e mellora de trazado da estrada provincial 2908, Arcade-Amoedo.
Santiago de Compostela, sete de setembro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 30 de xullo de 2001 pola que se recoñece a escola de tempo libre Escola Limicorum.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 25/09/2001

O Decreto 50/2000, do 20 de xaneiro, que regula o recoñecemento das escolas de tempo libre, establece no seu artigo 59.1º que o recoñecemento das escolas de tempo libre e a aprobación dos seus programas de formación, lle correponde á Consellería de Familia e Promoción do Emprego, Muller e Xuventude.
Examinado o expediente promovido por Nuria Casao González, en nome e representación do centro de desenvolvemento rural Forum Limicorum, no que solicita o recoñecemento e a aprobación dos programas de formación da escola de tempo libre Escola Limicorum, a Dirección Xeral de Xuventude efectúa proposta favorable ó recoñecemento solicitado, por ser conforme coa lexislación vixente, vistas as normas reguladoras desta materia (Decreto 50/2000, do 20 de xaneiro). Por todo isto,
DISPOÑO:
Primeiro.-Recoñecerlle á escola de tempo libre Escola Limicorum a condición de escola de tempo libre, aprobando os programas de formación propostos para os niveis primeiro (monitores/as de actividades de tempo libre) e segundo (directores/as de actividades de tempo libre e directores/as de campos
de traballo) fixados no Decreto 50/2000, do 20 de xaneiro.
Segundo.-Ordena-la inscrición da escola de tempo libre Escola Limicorum no Rexistro de Escolas de Tempo Libre dependente da Dirección Xeral de Xuventude, correspondéndolle o número G.29.
Terceiro.-A Consellería de Familia e Promoción do Emprego, Muller e Xuventude expedirá os títulos acreditativos correspondentes ás ensinanzas impartidas pola escola de tempo libre Escola Limicorum, sempre de acordo co establecido no Decreto 50/2000, do 20 de xaneiro, quedando esta supeditada á supervisión e inspección ordenadas no artigo 59.2º do dito decreto.
Santiago de Compostela, 30 de xullo de 2001.
Manuela López Besteiro
Conselleira de Familia e Promoción do Emprego, Muller e Xuventude
ORDE do 12 de febreiro de 2001 pola que se recoñece a escola de tempo libre Animacción.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 25/09/2001

O Decreto 50/2000, do 20 de xaneiro, que regula o recoñecemento das escolas de tempo libre, establece no seu artigo 59.1º que o recoñecemento das escolas de tempo libre e a aprobación dos seus programas de formación lle correponde á Consellería de Familia e Promoción do Emprego, Muller e Xuventude.
Examinado o expediente promovido por Xosé Dositeo Veiga Alonso, en nome e representación de Altega, S.L., no que solicita o recoñecemento e a aprobación dos programas de formación da escola de tempo libre Animacción, a Dirección Xeral de Xuventude efectúa proposta favorable ó recoñecemento solicitado, por ser conforme coa lexislación
vixente, vistas as normas reguladoras desta materia (Decreto 50/2000, do 20 de xaneiro). Por todo isto,
DISPOÑO:
Primeiro.-Recoñecerlle á escola de tempo libre Animacción a condición de escola de tempo libre, aprobando os programas de formación propostos para os niveis primeiro (monitores/as de actividades de tempo libre) e segundo (directores/as de actividades de tempo libre e directores/as de campos de traballo) fixados no Decreto 50/2000, do 20 de xaneiro.
Segundo.-Ordena-la inscrición da escola de tempo libre Animacción no Rexistro de Escolas de Tempo Libre dependente da Dirección Xeral de Xuventude, correspondéndolle o número G.28.
Terceiro.-A Consellería de Familia e Promoción do Emprego, Muller e Xuventude expedirá os títulos acreditativos correspondentes ás ensinanzas impartidas pola escola de tempo libre Animacción, sempre de acordo co establecido no Decreto 50/2000, do 20 de xaneiro, quedando esta supeditada á supervisión e inspección ordenadas no artigo 59.2º do dito decreto.
Santiago de Compostela, 12 de febreiro de 2001.
Manuela López Besteiro
Conselleira de Familia e Promoción do Emprego, Muller e Xuventude
ORDE do 12 de setembro de 2001 pola que se declara de interese galego a Fundación Amancio Ortega Gaona e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 25/09/2001

Con data do 11 de setembro de 2001 publicouse no Diario Oficial de Galicia a orde da Consellería da Presidencia e Administración Pública do 3 de setembro de 2001, pola que se clasifica como mixta a Fundación Amancio Ortega Gaona, adscribíndoa á Consellería da Presidencia e Administración Pública, que terá que exercer plenamente o protectorado sobre ela.
A fundación foi constituída en escritura pública outorgada na Coruña, o día 10 de xullo de dous mil, un ante o notario Francisco Manuel Ordóñez Armán co número mil setecentos cincuenta e sete do seu protocolo, por Amancio Ortega Gaona, José María Castellano Ríos, Antonio Abril Abadín e José Arnau Sierra; interveñen no seu propio nome e dereito.
Esta fundación, ó abeiro do establecido no artigo 6 dos seus estatutos, ten por obxecto xenericamente a promoción, fomento, desenvolvemento, execución e financiamento de todo tipo de actividades que coadxuven á difusión e extensión da cultura, da educación, da investigación e da ciencia en calquera das súas manifestacións.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Artigo único.
1. Declarar de interese galego a Fundación Amancio Ortega Gaona, ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2. Ordena-la inscrición da Fundación Amancio Ortega Gaona no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 12 de setembro de 2001.
Jaime Pita Varela
Conselleiro da Presidencia e Administración Pública
ORDE do 28 de agosto de 2001 pola que se fixa o prezo de venda ó público da publicación Recompilación normativa sobre prevención de riscos laborais. Edición actualizada.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 25/09/2001

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo enténdese con IVE incluído.
Santiago de Compostela, 28 de agosto de 2001.
Antonio Pillado Montero
Conselleiro de Xustiza, Interior e Relacións Laborais
ANEXO
Título: Recompilación normativa sobre prevención de riscos laborais. Edición actualizada.
Prezo: 3.000 pesetas.
ORDE do 1 de outubro de 2001 pola que se autoriza o cambio de denominación do Colexio de Educación Infantil e Primaria de Vilameán, Nigrán (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/11/2001

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 1 de outubro de 2001.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Nigrán.
Localidade: Nigrán.
Código do centro: 36005774.
Denominación: Colexio de Educación Infantil e Primaria de Vilameán.
Nova denominación: Colexio de Educación Infantil e Primaria Humberto Juanes.